එහි මාධ්‍ය ප්‍රකාශක මංගල රන්දෙණිය හිරු ප්‍රවෘත්තී අංශයට කියා සිටියේ ඒ යටතේ කුවේට්, කටාර් සහ සෞදි අරාබිය ඇතුළු රටවල් කිහිපයක් සඳහා පිටත්ව යන ශ්‍රමිකයන්ට 3 වැනි මාත්‍රාව ලෙස ෆයිසර් එන්නත ලබා දීම සිදු කෙරෙන බවයි.එමෙන්ම, ලබන නොවැම්බර් පළමු වැනි දා සිට උපකාරක පන්ති ආරම්භ කිරීම සඳහා වන කරුණු එළඹෙන සිකුරාදා ජනාධිපතිවරයාගේ ප්‍රධානත්වයෙන් රැස්වන කොරෝනා මර්දන ජනාධිපති කාර්ය සාධක බලකායට ඉදිරිපත් කරන බව වෘත්තීය දේශකවරුන්ගේ සංගමය පවසනවා.එහි සභාපති පාර්ලිමේන්තු මන්ත්‍රී වසන්ත යාපා බණ්ඩාර හිරු ප්‍රවෘත්ති අංශයට කියා සිටියේ, නොවැම්බර් පළමු වැනි දා සිට පන්ති ආරම්භ කිරීම සඳහා උපකාරක පන්ති ගුරුවරුන් දැනුවත් කිරීමේ කටයුතු මේ වන විටත් ආරම්භ කර ඇති බවයි.මේ අතර, පවතින කොරෝනා තත්වය හමුවේ කඨින පිංකම පැවැත්වීමට අදාළව පසුගිය 12 වැනි දා නිකුත් කළ සෞඛ්‍ය මාර්ගෝපදේශ මාලාව අමාත්‍යාංශය මඟින් සංශෝධනය කර තිබෙනවා.